cyanic-selkie/wikianc huggingface dataset:
Andrievs Niedra
Biografija
Nuo šešiolikos metų rašė literatūrinius kūrinius, savo darbuose derino realistinius vaizdus su idealistiniu gyvenimo supratimu. Buvo evoliucinio visuomenės vystymosi šalininkas ir vengė revoliucinių nuotaikų, kūryboje vyravo latvių ir tuo metu dominavusių Baltijos vokiečių santykių tematika. Rygoje redagavo laikraščio „Pēterburgas Avīzes“ literatūrinę dalį ir žurnalą „Austrums“. Vėliau tapo pastarojo leidinio savininku.
1905 m. revoliucijos metu pradėjo reikštis politiniame gyvenime, dalyvavo Pirmajame latvių mokytojų kongrese. Skelbė, kad vykstanti revoliucija būtinai pralaimės. 1906–1908 m. tarnavo pastoriumi Matišų ir Kalsnavų parapijose. 1917 m. buvo vienas iš Latvijos valstiečių sąjungos įkūrėju, išrinktas į šios partijos valdybą. 1918 m. bolševikų suimtas, bet jam pavyko iš arešto pabėgti.
Pasibaigus Pirmajam pasauliniam karui, Latvijos teritorijoje prasidėjo Laisvės kovos. 1919 m. gegužės 10 d. jis pradėjo vadovauti Baltijos landesvero įtakojamos marionetinei vyriausybei, kuri vėliau pervažiavo į nuo bolševikų išvaduotą Rygą. Po to, Baltijos landsvero kariuomenė su talkininkais iš Vokietijos 1919 m. birželio 23 d. Cėsių mūšio metu pralaimėjo jungtinėms estų–latvių pajėgoms, A.Niedros vadovaujama vyriausybė buvo priversta atsistatydinti, o jos vadovas, bermontininkams padedant, birželio 29 d. išvyko į Klaipėdos kraštą. 1919–1924 m. jis kunigavo Vilniaus evangelikų liuteronų bažnyčioje.
Kai 1924 m. A.Niedra grįžo į gimtąją Latviją, buvo suimtas ir apkaltintas Tėvynės išdavimu bei bendradarbiavimu su bermontininkais. Buvo nuteistas trejus metus kalėti, bet po dvejų metų išleistas iš kalėjimo ir išsiųstas iš šalies. Po kiek laiko įvykęs antrasis teismas A.Niedrą iš dalies išteisino. Vis dėlto į Latviją jis negrįžo, o gyveno Rytprūsiuose, tarnavo pastoriumi vienoje iš evangelikų parapijų. Užsiėmė literatūrine veikla, rašė pjeses. Išleido Tėvynės išdaviko prisiminimus, kurie Latvijoje buvo uždrausti, o pirmosios dalies tiražas 1934 m. sunaikintas. Prasidėjus Antrajam pasauliniam karui, jis vėl apsigyveno Rygoje, kur netrukus mirė.
A.Niedros veikla Latvijos istorikų vertinama nevienareikšmiškai.
Dvirankis kalavijas
thumb|right|100px|Cvaihenederis Dvirankis kalavijas – kalavijas, skirtas naudoti abiejomis rankomis. Paprastai ilgesnis ir sunkesnis už vienrankius kalavijus. Dvirankiais kalavijais besikaunantys kariai, aišku, negalėdavo naudotis skydais.
Pasaulyje egzistavo daug rūšių dvirankių kalavijų, pvz.:
Two-handed sword
Anna Meredith
miniatiūra|225px|Anna Meredith, 2022 Anna Meredith (g. 1978 m. sausio 12 d.)  – britų elektroninės ir akustinės muzikos kompozitorė ir atlikėja. Ji yra reziduojanti BBC Scottish Symphony Orchestra kompozitorė, bei Sinfonia ViVA narė.
2016 m. Meredith išleido savo debiutinį albumą „Varmints“, kuris pelnė metų škotiško albumo apdovanojimą elektronikos stiliaus muzikos kategorijoje.
Karjera
Meredith gimė Tufnell Park, šiaurės Londone, o po dvejų metų persikėlė į Škotiją, South Queensferry. Muzikos bakalaurą su pagyrimu baigė Jorko universitete, o Londono karališkojoje muzikos kolegijoje įgijo magistro laipsnį. 2003-iais metais tapo Constant ir Kit Lambert nare Londono karališkojoje muzikos kolegijoje.
Kompozitorė didesnio publikos dėmesio susilaukė po savo kūrinio „Froms“ premjeros 2008 m. BBC Last Night of the Proms koncertui, kuris buvo transliuojamas 40 mln. klausytojų. BBC užsakymu kompozitorė taip pat sukūrė savo pirmąją operą „Tarantula in Petrol Blue“ (libreto autorius – Philip Ridley) bei „Concerto for Beatboxer and Orchestra“ bendradarbiaujant su beatboxer’iu Shlomo. Meredith buvo paskirta komisijos nare konkurse „BBC Young Musician of the Year“ bei mentore TV laidoje „Classical Goldie“, yra dažna viešnia BBC Proms, BBC 3, BBC 4 radijo laidose.
2009 m. buvo nominuota Times Breakthrough apdovanojimui o 2010 m. laimėjo Paul Hamlyn fondo įsteigtą kompozitoriaus prizą.
Taip pat minėtini Meredith kūriniai – „Four Tributes to 4am“ orkestrui, elektronikai ir vizualizacijoms (Eleanor Meredith), bei „HandsFree“, parašytas Nacionaliniam jaunimo orkestrui „PRS NewMusic20x12“ festivalio užsakymu ir sulaukęs daug gerų atsiliepimų po premjeros 2012 m. Liverpulio kultūrinėje olimpiadoje.
Edward Ryan
thumb|Edvardas Rajanas 1917 m. Edvardas Rajanas (, ; 1883 m. gruodžio 14 d. Skrantone, Pensilvanija, JAV – 1923 m. rugsėjo 18 d. Teherane, Persija) – humanistiniais pagrindais Lotynų Amerikoje, Azijoje ir Europoje medicininę bei materialią pagalbą teikęs Raudonojo Kryžiaus organizacijos gydytojas.
Anna Meredith
Karjera
Šalia akademinės veiklos Meredith taip pat aktyviai kuria elektroninę muziką, kurią atlieka įvairiose Europos šalyse, su tokiais atlikėjais kaip These New Puritans, James Blake, Seb Rochford ir Max de Wardener.
Edward Ryan
Biografija
Gimė ir augo darbininkiškoje išeivių iš Airijos šeimoje. Baigęs valstybinę vidurinę mokyklą, duoną pelnydavo dirbdamas tabako krautuvėlėje, vėliau – vietiniame laikraštyje „The Republican“, naujienų agentūroje. 1908 m. išvyko į Niujorką ir Ferdemo universitete studijavo mediciną. Po baigimo nuo 1912 m. stažavosi Niujorko Šv. Vincento katalikiškame medicinos centre ir Bruklino ligoninėje.
1913 m. savanoriškai išvyko į Meksiką, kad šalies revoliucijos metu padėtų JAV piliečiams saugiai išvykti į tėvynę. Gana greitai po atvykimo meksikiečių sukilėliai jį areštavo ir įkalino Toreono kalėjime ir tik JAV ambasados įsikišimas E. Rajanui padėjo išvengti mirties bausmės.
Pirmojo pasaulinio karo pradžioje buvo pasiųstas į Europą, į Serbiją atvyko 1914 m. rugsėjyje. Jis teikė medicininę pagalbą artilerijos sviedinių sužeistiems belgradiečiams, Raudonojo kryžiaus pastate slėpė persekiojamus žmones. Tų pačių metų gruodyje į Belgradą įžengė Austrijos kariuomenė ir E. Rajanas buvo suimtas, bet jau 1915 m. kovą jis važinėjo po Serbijos ligonines ir gydė pacientus nuo kilusios šiltinės epidemijos. Netrukus buvo areštuotas antrą kartą ir 1916 m. pab. buvo priverstas palikti šalį.
Į Vengriją atvyko veždamas lagamine suvenyrą – nesprogusį šaudmenį, kuris Budapešte detonavo ir sprogo nepadaręs nuostolių. Didelių pastangų dėka Edvardui Rajanui pavyko policijai įrodyti, kad tai nebuvo teroro aktas ir sprogimas įvyko dėl neatsargumo. Nuo 1917 m. kovo gyveno Prancūzijoje ir koordinavo keleto ligoninių veiklą. Jau po mėnesio buvo pasiųstas į Graikiją kovoti su maliarija. 1918 m. lapkritį jam buvo suteiktas papulkininkio laipsnis, kartu Berlyne paskiriant JAV Raudonojo Kryžiaus misijos Vokietijoje vadovo pavaduotoju.
Anna Meredith
Karjera
2012 m. įrašų kompanija „Moshi Moshi Records“ išleido debiutinį kompozitorės EP „Black Prince Fury“, kuris buvo palankiai prilygintas avangardinio džiazo kompozitoriaus Moondog kūrybai.
2013 m. rugpjūtį „Moshi Moshi Records“ ir „VF Editions“ išleido antrąjį Meredith EP „Jet Black Raider“. Interviu interneto žurnalui „Pitchfork“ Meredith pažymėjo, kad šiame EP naudojami akustiniai klarneto, vokalo, golokos, būgnų, violončelių garsai, skirtingai nei „Black Prince Fury“, kuriame naudojami vien sintetiniai garsai.
Meredith debiutinis albumas „Varmints“, buvo išleistas 2016 m. kovą.
Diskografija
Albumai
EP
Juozas Petkevičius (1948)
Juozas Petkevičius (1948 m. balandžio 8 d. Inturkė) – Lietuvos krepšinio treneris, masažuotojas. thumb|150 px|Juozas Petkevičius krepšinio jubiliejaus šventėje|left
1992 m. Lietuvos prezidentinis referendumas
'''1992 m. Lietuvos prezidentinis referendumas (oficialus pavadinimas Dėl Lietuvos Respublikos Prezidento institucijos atstatymo''') įvyko 1992 m. gegužės 23 d. Seimo nutarimu.
Referendume dalyvavo 1 525 985 šalies gyventojai (iš 2 578 711), tai yra 59,18 procentai. Už referendumo nuostatą balsavo 40,99 procentai rinkimuose dalyvavusių rinkėjų, prieš buvo 15,13 procento; referendumo nuostata nebuvo priimta.
Referendumo nuostatoms labiausiai pritarė Jurbarko rajono gyventojai, o daugiausiai prieš pasisakė Vilniaus rajono gyventojai.
Varkalių koplyčia
Varkalių koplyčia – veikianti koplyčia Varkalėse (Nemaitonių sen.), Kaišiadorių rajone, prie kelio. Priklauso Užuguosčio Šv. apaštalų Petro ir Pauliaus parapijai. Šv. Mišios aukojamos kartą per mėnesį, taip pat per didžiąsias šventes. Koplyčia pradėjo veikti apie 1995 m. Įrengta buvusio Juliaus Janonio vardo kolūkio vaikų darželio patalpose. Per Žolinę, rugpjūčio 15 d., ją pašventino Užuguosčio klebonas Aurimas Tarasevičius.
Iš Varkalių organizuojami piligriminiai jaunimo žygiai į kasmetinius Pivašiūnuose (Alytaus raj.) vykstančius atlaidus. Jiems pasiruošiama savaitinėse stovyklose, į kurias susirenka tikinčiųjų iš visos Lietuvos. Koplyčios pastate įrengtos patalpos apsistoti žygeiviams.
Varkalėse išlikusios gyvos gegužinių pamaldų („majavų“) tradicijos.
Tylučiai (Kupiškis)
Tylučiai – kaimas Kupiškio rajono savivaldybėje, 7 km nuo Noriūnų.
Tiltelis
Tiltelis – kaimas Visagino savivaldybėje, 4 km į pietus nuo Visagino.
Istorija
Tarpukariu kaimas priklausė Lenkijai, Naugarduko vaivadijai (nuo 1926 m. – Vilniaus vaivadijai), Breslaujos apskričiai (nuo 1926 m. – Švenčionių apskričiai), Drūkšių valsčiui.
1921 m. Lenkijos gyventojų surašymo duomenimis čia gyveno 11 žmonių, visi – lietuviai katalikai. Tuo metu kaime buvo 1 namas. 1938 metais namų skaičius liko toks pat, o gyventojų skaičius sumažėjo iki 9.
Iki 2003 m. priklausė Ignalinos rajonui, Rimšės seniūnijai.
Afrikinis kurklys
Afrikinis kurklys (Gryllotalpa africana) – kurklinių (Gryllotalpidae) šeimos vabzdys. Paplitęs Afrikoje, lokalios populiacijos aptinkamos Azijoje, Europoje. Europoje aptinkamas pietų Ispanijoje, Portugalijoje.
Tilvikai (Anykščiai)
Tilvikai – kaimas Anykščių rajono savivaldybėje, 1 km nuo Rubikių.
Afrikinis kurklys
Išvaizda
Kūnas vidutinio ilgio, mažesnis nei paprastojo kurklio (Gryllotalpa gryllotalpa), suaugėlio – 25–33 mm ilgio. Išvaizda primena mažesnį paprastąjį kurklį, tačiau priešnugarėlė šviesiai ruda, pilvelis irgi. Antsparniai dengia pusę pilvelio. Sparnai ilgi, išsikiša už pilvelio, sulankstyti. Cerkai ilgi.
Biologija
Beveik visą laiką vabzdžiai praleidžia po žeme, rausdami urvelius. Poravimosi metu skraido. Maitinasi įvairiu maistu (polifagas). Daržuose kartais tampa kenkėju, nugrauždamas šaknis. Poravimosi metu patinai kurkia, o patelės deda kiaušinius specialioje kameroje, apie 200 vnt. Po 10–12 dienų išsirita 4–5 mm ilgio nimfos. Jos primena suaugėlius, tik be sparnų.
Aš nekalbėti angliškai
Aš nekalbėti angliškai – 1995 m. Italijoje sukurta komedija.
Turinys
Didelė Anglijos draudimo kompanija įsigyja tuo pačiu besiverčiančią nedidelę italų bendrovę ir pradeda joje pertvarką, norėdami priversti vietinius dirbti intensyviau ir produktyviau. Vienas pagrindinių reikalavimų – mokėti anglų kalbą – tampa privalomas visiems. Pagyvenęs agentas Seržo Kolombo, nuo pat pirmos dienos patekęs į naujųjų šeimininkų „juodąjį sąrašą“, kad išsaugoti darbą nusprendžia įrodyti esąs ne prastesnis už kitus.
Vasaros atostogų metu jis užsirašo į anglų kalbos kursus ir išvažiuoja į Angliją. Bėda ta, kad jo bendramoksliai – paaugliai, o mokytojai vadovaujasi griežtomis taisyklėmis ir už didesnius prasižengimus žada juos išsiųsti namo...
Justus von Liebig
Justas Fraiheris fon Lybigas (Justus Freiherr von Liebig, 1803 m. gegužės 12 d. – 1873 m. balandžio 20 d.) – Vokietijos mokslininkas, daug prisidėjęs prie žemės ūkio ir biologinės chemijos mokslų ir laikomas vienu organinės chemijos mokslo pradininkų. Būdamas Gyseno universiteto profesoriumi, jis sukūrė šiuolaikinį į laboratoriją orientuotą mokymo metodą, dėl to yra laikomas vienu didžiausių visų laikų chemijos mokytojų. Taip pat vadintas „trąšų pramonės tėvu“ – pabrėžė azoto ir mikroelementų svarbą augalų mitybai, suformuluodamas minimumo dėsnį, anot kurio augalų augimas priklauso nuo mažiausio maistinių medžiagų išteklio (ribojančio veiksnio), o ne viso turimų išteklių kiekio. Taip pat sukūrė jautienos ekstrakto gamybos procesą ir, Lybigui sutikus, buvo įkurta įmonė, pavadinta „Lybigo mėsos ekstrakto kompanija“, išnaudojusi Lybigo išradimą praktiškai ir vėliau pristačiusi jautienos sultinio kubelį Oxo. Taip pat išpopuliarino ankstesnį išradimą garams kondensuoti, vadinamą Lybigo kondensatoriumi.
2023 m. pasaulio buriavimo čempionatas
2023 m. pasaulio buriavimo čempionatas – 6-asis olimpinių buriavimo klasių pasaulio čempionatas, kurį organizavo tarptautinė buriavimo federacija. Čempionatas pirmą kartą vyko Nyderlanduose, Hagos mieste. Turnyro metu buvo išdalinta 107 pakvietimai į buriavimo varžybas 2024 m. Paryžiaus olimpiadoje.
Programos pakeitimai
2023 m. čempionate nebeliko vyrų dvejetų ir moterų dvejetų 470 jachtų varžybų, kurias pakeitė 470 jachtų klasės varžybos mišriomis poromis.
Burlenčių varžybose atisakyta RS:X klasės varžybų, kurias pakeitė nauja iQFoil burlenčių klasė.
Iš varžybų programos pašalintos sunkiasvorių burvalčių varžybos, kuriose ligi tol naudotos Finn klasės burvaltės.
Lietuvos hip-hopo muzikos apdovanojimai
Lietuvos hip-hopo muzikos apdovanojimai – Lietuvos hip-hopo muzikos grupių, atlikėjų ir projektų apdovanojimai, kuriuos organizuoja nepriklausomi muzikos ekspertai, atlikėjai. Apdovanojimai teikti 2013–2016 m.
Photoplay
Photoplay ( 'filmas-spektaklis')  – vienas pirmųjų kino mėgėjams skirtų JAV žurnalų, 1911 m. įsteigtas Čikagoje – tais pačiais metais, kai J. Stuart Blackton pradėjo leisti taip pat kino mėgėjams skirtą žurnalą „Motion Picture Story“. Didžiąją „Photoplay“ tiražo dalį publikavo leidykla „Macfadden Publications“. Žurnalas buvo leidžiamas iki 1980 m.
Nuo 1921 m. žurnalas pradėjo teikti „Garbės medalį“ (1945–1969 m. – „Auksinį medalį už geriausią metų filmą“) – tai buvo pirmasis įžymus kasmetinis kino apdovanojimas pasaulyje, į jį daugeliu atžvilgių orientavosi po 8-erių metų atsiradęs „Oskaras“. Be šių, žurnalas dar teikė tokius apdovanojimus: „Populiariausia žvaigždė moteris“, „Populiariausia žvaigždė vyras“, „Photoplay“ apdovanojimas“, „Specialusis apdovanojimas“.
Straipsnius žurnale reguliariai publikavo tokios įžymybės, kaip Sheilah Graham, Hedda Hopper, Dorothy Kilgallen, Hazel MacDonald, Louella Parsons, Adela Rogers St. Johns, Rob Wagner, Sidney Skolsky ir kt.
Aš grįšiu į praeitį ir pakeisiu savo gyvenimą
Aš grįšiu į praeitį ir pakeisiu savo gyvenimą – 2015 m. italijoje sukurta komedija, kurią režisavo Carlo Vanzina.
Švenčionėlių meno mokykla
Švenčionėlių meno mokykla – meninio ugdymo institucija, veikianti Švenčionėliuose. Įstaigos kodas 190511910. Mokykloje veikia trys skyriai: muzikos (kanklės, fortepijonas, pučiamieji, akordeonas, smuikas, chorinis dainavimas), choreografijos ir dailės. Priimami mokyklinio amžiaus vaikai nuo 6–7 metų, mokslas trunka 7 metus. Veikia mėgėjų skyrius, kuriame mokslą tęsia mokyklą pabaigę ir siekiantys profesinių aukštumų.
Istorija
Švenčionėlių meno mokykla įsteigta 1985 m. rugsėjo 1 d., o 1999 m. rugsėjo 1 d. atidarytas naujas, dabartinis mokyklos pastatas Kaltanėnų g. 3.
Subačiaus herbas
Subačiaus herbas – pagrindinis Subačiaus miesto heraldinis atributas.
Istorija
2023 m. Subačiui sukako 150 metų, ta proga jam sukurtas herbas. Subačiaus herbą Lietuvos Respublikos Prezidentas patvirtino dekretu Nr. 1K-1406 2023 m. liepos 21 d. Etalono autorius – Rolandas Rimkūnas.
Obelynė (Staškūniškis)
Obelynė – buvęs viensėdis Anykščių rajono savivaldybėje, 5 km nuo Staškūniškio.
Kurkleliai (Anykščiai)
Kurkleliai – buvęs kaimas Anykščių rajono savivaldybėje, 12 km nuo Anykščių.
Tilvikai (Plungė)
Tilvikai – kaimas Plungės rajono savivaldybėje, prie kelio Vėžaičiai-Plungė, netoli Kulių.
Šadrafa
Šadrafa (finik. šdrpʾ, šdrbʾ ) – dievas ar demonas vakarų semitų mitologijoje. Žmonių atžvilgiu veikdavęs palankiai. Buvo siejamas su gydymu, šios dievybės vardas gali reikšti „gydymo dvasia“. Manoma, jog galėjo būti tapatinamas su graikų dievu Adoniu.
Neretai vaizduotas virš kalnų, kaip bebarzdis jaunuolis, stovintis ant liūto. Vienoje jo rankoje – nedidelis liūtas, o kitoje galėjo laikyti rimbą. Vaizduotas vilkintis ilgu, žeme besivelkančiu apdaru, dėvintis smailų galvos apdangalą. Palmyros mene Šadrafa vaizduotas drauge su gyvatėmis ir skorpionais.
Kritinis mąstymas
Kritinis mąstymas (🇬🇷 – 'skirimas, vertinimas')  – gebėjimas, siejamas su mąstymo procesu, kuris priklauso nuo asmens nuostatų, vertybių ir įsitikinimų mąstyti atvirai, darant pagrįstas prielaidas ir vertinant arba pasveriant argumentų įtikinamumą.
Kritinio mąstymo svarbą pabrėžė antikos laikų filosofai. Anot jų, toks mąstymo būdas turėjo būti suprantamas kaip samprotavimas, remiantis tam tikrais kriterijais. Sokratas, Aristotelis, Platonas kritinį mąstymą laikė ne dievų, o visų žmonių privilegija, nepaisant jų luomo, socialinės padėties.
Filosofijoje ir edukologijoje plačiai žinomas sokratiškas klausimų formulavimas, diskusijų organizavimas, grindžiamas giliu, filosofiniu temos ar problemos nagrinėjimu, pradedant paprastesniais klausimais ir pamažu pereinant prie sudėtingesnių ir ieškant pagrįstų atsakymų į juos. Toks mokymo ir mokymosi būdas grindžiamas įsitikinimu, kad daugeliu atvejų nėra iš anksto parengtų ir apibrėžtų atsakymų – juos atrasti turi pats besimokantysis aktyviai ir iš esmės apmąstydamas net pačius paprasčiausius reiškinius, kurie vėliau gali pasirodyti ir ne tokie paprasti.
Edvardas Dombrovickas
Edvardas Dombrovickas (1940 m. gruodžio 28 d. Kaune – 2008 m. lapkričio 10 d. Marijampolėje) – Lietuvos žurnalistas, redaktorius, parapsichologijos knygų, humoreskų, novelių rinktinių autorius.
Biografija
Nuo 1946 m. gyveno Jonavos valsčiuje. 1951 m. baigė Strebeikių pradinę, 1959 m. – Žeimių vidurinę mokyklą. 1959–1964 m. Kauno politechnikos institute studijavo architektūrą, bet diplomuotu architektu netapo. 1973–1977 m. mokėsi Vilniaus aukštojoje partinėje mokykloje.
Kūryba
Nuo 1963 m. kūrė noveles, humoreskas, feljetonus. Juos publikavo savaitraštyje „Literatūra ir menas“, žurnaluose „Jaunimo gretos“, „Švyturys“, „Šluota“, „Nemunas“. 1970–1972 m. buvo pripažintas geriausiu Žemaitijos žurnalistų kūrybinio susivienijimo feljetonistu.
Tilvikai (Rokiškis)
Tilvikai – kaimas Rokiškio rajono savivaldybėje, 10 km nuo Obelių.
Pašto stulpai kurfiurstiškoje Saksonijoje
Pašto stulpai kurfiurstiškoje Saksonijoje – kurfiurstų valdytoje Saksonijoje 1722–1823 m. įrengti kelio ženklai, nurodantys atstumą myliomis ir laiką keliaujant pėsčiomis tarp gyvenviečių. thumb|200px|Ant distancinio pašto stulpo – [[Augustas II|Augusto Stipriojo valdytų Saksonijos–Lenkijos–LDK herbai. Matosi nurodyti atstumai valandomis.]] thumb|200px|Karučiai atstumui tarp gyvenviečių matuoti (replika Lauenštaino pilyje )
Istorija
Saksonijoje dar XVII a. pabaigoje keliai buvo nužymėti sutartais atstumais įkasant medinius stulpelius: pirmiau tarp didžiųjų kurfiurstijos miestų Dresdeno ir Leipcigo, vėliau ir kitur. Kiek vėliau pastatyti ir didesni stulpai, nurodantys keliavimo kryptis sankryžose. Visi šie kelio ženklai buvo mediniai ir po gana trumpo laikotarpio papuvo ir nuvirto.
Atstumai tarp kaimų ir miestų tais laikais buvo žinomi tik apytikriai, todėl A. F. Ciurneris pirmoje eilėje nusprendė juos patikslinti. Pėsčiųjų takams išmatuoti buvo pagaminti karučiai, kurių vienintelio rato apskritimo ilgis sudarė vad. Dresdeno rykštę (4,531 m). Apsisukęs vieną kartą apie rato ašį kuoliukas užgaudavo skaitiklį ir tuo pačiu pasiųsdavo signalą karučių vairuotojui. Stambesniems keliams išmatuoti analogiškai buvo naudojamas vežimas su nustatyto dydžio ratais. Be to, 1722 m. Saksonijoje buvo įvestas naujas ilgio matas – Kurfiurstijos mylia (1 mylia = 2 kelionės valandos = 2 000 Dresdeno rykščių (= 9,062 kilometrai)). Atstumų matuotojai keliaudavo keliese: vienas vairuodavo karučius ar vežimą, o pagalbininkai kas ketvirtį mylios įkaldavo kuoliuką (vėliau toje vietoje įkasdavo stulpelį). Atskaitos taškai matininkų kelionėms tapo Dresdeno ir Leipcigo pašto rūmai. Saksonijos valstybinė siena buvo vingiuota, todėl matuotojams kartais tekdavo dirbti už jos ribų, kas neretai iššaukdavo kaimyninių kunigaikštysčių nepasitenkinimą (ypač konflktiški santykiai šiuo klausimu susiklostė su Aukštutinės Lužicos dvarininkais). Netrūko konservatyviai nusiteikusių priešininkų ir kurfiurstijos teritorijoje.
Atstumą nurodantys stulpai buvo gaminami iš įvairių medžiagų: špižiaus, smiltainio, granito ir porfyro. Laikotarpyje tarp 1722 m. ir 1823 m. iš viso buvo pastatyti 300 vad. distancinių (herbinių) stulpų ir apie 1200 mažesnių stulpelių. Mūsų laikus pasiekė apie 200 apgriuvusių pašto stulpų. Dauguma jų buvo restauruoti, o po 1990 m. nemažai stulpų buvo atkurti naujai. Šiandien Senasis pašto kelias iš Drezdeno į Teplicę įvardijimas kaip geriausiai atkurta trasa su istoriniu ženklinimu.
Vėlesni įvykiai
Nuo 1840 m. Saksonijoje buvo įvestas naujas mato vienetas: 1 karališkoji mylia = 7,5 km ir kelių ženklinimas senaisiais pašto stulpais nebetiko. Vėl teko statyti naujus stulpus, kurie jau nebebuvo tokios įspūdingos išvaizdos. 1875 m. Vokietijos imperijoje buvo patvirtintas metrinis ilgio matas ir visų anksčiau pastatytų mylinių kelių ženklinimų teko galutinai atsisakyti.
Ugniagesių gelbėtojų mokykla
miniatiūra|265px|right|„Ugniavandenis“ (aut. [[Tadas Gutauskas) mokyklos teritorijoje Valčiūnuose]]
Ugniagesių gelbėtojų mokykla – Priešgaisrinės apsaugos ir gelbėjimo departamento profesinio mokymo įstaiga, vykdanti pirminį ir tęstinį profesinį mokymą, valstybinės priešgaisrinės gelbėjimo tarnybos darbuotojų kvalifikacijos tobulinimą, suaugusiųjų neformalųjį švietimą. Įmonės kodas: 111962021.
Mokykla įsikūrusi Vilniuje, R. Jankausko g. 2. Praktinio parengimo skyrius veikia Miško g. 7, Valčiūnuose, Juodšilių sen., Vilniaus rajone.
Istorija
1924 m. Kaune surengti pirmieji 2 savaičių ugniagesių kursai. Buvo dėstomi šie dalykai: ugniagesių taktika, gaisrininkijos istorija, ugniagesių technika, ugniagesių teisė ir tvarka, pirmoji medicinos pagalba, rikiuotė ir gimnastika, kursas apie ugniagesių arklius, buvo vedami praktiniai užsiėmimai. Iki 1935 m. kursai buvo skirti komandų vadovams. Nuo 1935 m. pradėta rengti 5 dienų kursus, skirtus ne tik vadovams.
Nuo 1940 m. priešgaisrinė apsauga buvo perorganizuota, ugniagesybos kursą turėjo baigti pramonės, prekybos įmonių, kitų įstaigų priešgaisrinės apsaugos vadovai.
1973 m. buvo įkurtas Priešgaisrinės apsaugos valdybos prie VRM mokymo punktas. Iki 1982 m. Mokymo punktas naudojosi patalpomis Priešgaisrinės apsaugos valdybos patalpose, Švitrigailos g. 18, po to persikėlė į naują pastatą Karoliniškėse, Viesulo g. (šiuo metu R. Jankausko g. 2/28).
1990 m. Mokymo punktas buvo reorganizuotas, ugniagesiams priskyrus gelbėjimo darbų atlikimo funkcijas. 1998 m. Mokymo punktas tapo Ugniagesių rengimo centru, įregistruotu Švietimo ir mokslo ministerijoje kaip švietimo įstaiga.
2003 m. Ugniagesių rengimo centras pertvarkytas į Ugniagesių gelbėtojų mokyklą.
2014 m. Valčiūnuose atidarytas specialaus fizinio ir profesinio parengimo kompleksas su baseinu narams mokyti.
Mokymo programos
Mokykla vykdo mokymą pagal 69 mokymo programas: pagal pirminio profesinio mokymo – 2 programas, pagal Valstybinės priešgaisrinės gelbėjimo tarnybos pareigūnų įvadinio mokymo – 3 programas, pagal tęstinio formaliojo profesinio mokymo – 6 programas, pagal tęstinio neformaliojo profesinio mokymo – 10 programų, pagal Valstybinės priešgaisrinės gelbėjimo tarnybos kvalifikacijos tobulinimo – 18 programų ir pagal suaugusiųjų neformaliojo švietimo mokymo – 20 programų. Ugniagesių gelbėtojų profesiniam mokymui skiriami 6 mėnesiai.
Vokietijos šventės
Vokietijos valstybinės šventės (gesetzliche Feiertage) priklauso nuo federacinių žemių.
Skaičiai lentelėje
Taip pat "rožės pirmadienis" ar užgavėnės yra de facto šventė kai kuriuose miestuose vakarų ir pietų Vokietijoje kur yra išlikusios ryškios karnavalų tradicijos. Trijų karalių diena švenčiama sausio 6 d., po dvylikos Kalėdų dienų.
Atspėk, kas ateis per Kalėdas?
Atspėk, kas ateis per Kalėdas? – 2013 m. Italijoje sukurta situacijų komedija.
Belgijos futbolo varžybos 2019–2020 m.
Belgijos futbolo varžybos 2019–2020 m.
Pirmasis divizionas A
Pirmasis divizionas A (First Division A), dar kartais vadinamas Jupiler Pro League – pirmos pakopos, elito divizionas, aukščiausioji futbolo lyga. 2019-2020 m. pirmąjame etape dalyvavo 16 klubų. Antrąjame etape turėjo žaisti pirmos 6 komandos, tačiau dėl COVID-19 pandemijos čempionatas buvo nutrauktas. Pirmenybės laikomos įvykusiomis, ir Club Brugge KV paskelbti čempionais.
Po tyrimo dėl manipuliavimo varžybų rezultatais 2017-2019 m., KV Mechelen buvo pašalinti iš Pirmojo diviziono. Klubas apeliavo, motyvuodami tuo kad manipuliacijos vyko užpraėjusiame sezone. Apeliacija buvo patenkinta, ir klubas liko Pirmąjame divizione A, tačiau buvo atimta galimybė kovoti dėl vietos Europos lygoje.
Pirmasis divizionas B
Pirmasis divizionas B (First Division B) – antros pakopos divizionas. Sezone vyksta dvejos pirmenybės, abejų pirmenybių nugalėtojai žaidžia finale, kurio nugalėtojas iškovoja teisę kilti į Pirmąjį divizioną A. Finalas nereikalingas, jei abi pirmenybes laimi ta pati komanda.
2019-2020 m. sezone dalyvavo 8 klubai. Įvyko pirmenybių finalo pirmosios rungtynės, tačiau dėl COVID-19 pandemijos antrosios rungtynės buvo atidėtos. Dar nėra aišku ar jos bus žaidžiamos, ir kuris klubas gaus teisę kilti į Pirmąjį divizioną A.
RE Virton ir KSV Roeselare klubai susidūrė su finansiniais sunkumais, jiems buvo atimtos lygos licencijos. Tai nulėmė jų iškritimą į žemesnę lygą. KSC Lokeren Oost-Vlaanderen patyrė bankrotą, ir nustojo egzistuoti. Klubo likučiai susijungė su KSV Temse klubu, sukurdami naują klubą Lokeren-Temse. Sekančiame sezone šis klubas žais 4-ąjame lygmenyje.
Pirmenybių finalas
2019–2020 m. Belgijos futbolo taurė
Belgijos futbolo taurė – pagrindinis Belgijos taurės turnyras. Taurės nugalėtojas įgyja teisę žaisti Europos lygos grupių etape.
Albanijos futbolo varžybos 2011–2012 m.
'''Albanijos futbolo varžybos 2011–2012 m.
Pereinamosios rungtynės
KS Besa Kavajë nugalėjo 2:0 ir pateko į elito divizioną.
KS Tomori Berat tik po 11 m. baudinių serijos nugalėjo ir išsaugojo vietą elito divizione.
KS Apolonia Fier nugalėjo 3:0 ir išsaugojo vietą elito divizione.
1992 m. referendumas dėl sovietų kariuomenės išvedimo iš Lietuvos Respublikos
'''1992 m. referendumas dėl sovietų kariuomenės išvedimo iš Lietuvos Respublikos (oficialus pavadinimas Dėl buvusios SSRS kariuomenės, dabar priklausančios Rusijos federacijai, besąlygiško ir neatidėliotino išvedimo iš Lietuvos Respublikos teritorijos 1992 m. ir padarytos žalos Lietuvai atlyginimo''') įvyko 1992 m. birželio 14 d. Seimo nutarimu.
Referendume dalyvavo 1 931 278 Lietuvos gyventojai (76,05 % visų rinkėjų). 90,67 % atėjusių balsuoti teigiamai atsakė į referendumo nuostatą, 7,25 % – nepritarė jai. Referendumo nuostata buvo priimta.
Latvijos lietuvių bendruomenė
Latvijos lietuvių bendruomenė − Latvijoje gyvenančius lietuvius vienijanti kultūrinė ir visuomeninė organizacija. Įkurta 1991 m. birželio 12 d., perimdama 1930–1940 m. veikusios Latvijos lietuvių sąjungos juridines teises ir tradicijas.
Organizacija rengia Lietuvos valstybės švenčių ir istorinių įvykių, žymių Lietuvos rašytojų ir kultūros veikėjų jubiliejinius minėjimus, organizuoja mokinių ir bendruomenės narių ekskursijas į Lietuvą, Latvijos lietuvių dailininkų darbų parodas. Bendruomenės iniciatyva rengiama lietuviška laida „Lietuva brangi“ Latvijos radijuje. 1994 m. bendruomenė atnaujino laikraščio „Lietuvių balsas“, ėjusio 1931–1940 m., leidybą. Taip pat bendruomenės iniciatyva Jelgavoje atidengta paminklinė lenta prezidentui Antanui Smetonai. Prižiūrimi Lietuvos karių, žuvusių per 1918–1920 m. Lietuvos Nepriklausomybės karo kovas, kapai Červonkoje, Gryvoje, Šventėjė, Paviluostoje. Latvijos lietuvių bendruomenės sportininkai nuo 1991 m. dalyvauja Pasaulio lietuvių sporto žaidynėse.
1991 m. turėjo daugiau kaip 2330 narių, 2006 m. – daugiau kaip 1830.
Tarptautinė tinklinio federacija
thumb|Federacijos logotipas Tarptautinė tinklinio federacija arba FIVB – pagrindinė pasaulio tinklinį prižiūrinti organizacija, kuri rengia pasaulio čempionatus ir atstovaują tinklinio interesus olimpinėse žaidynėse. Sąjungos būstinė yra įsikūrusi Lozanoje, Šveicarijoje.
Federacija prižiūri tris pagrindines tinklinio rūšis: salės, paplūdimio ir žolės. Federacijos prezidentas - Ary Graça iš Brazilijos.
Istorija
2020 m. FIVB priklausė 222 nacionalinės federacijos.
Šarkabūdžiai
Šarkabūdžiai (, nuo 1938 m. Friedfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 6 km į šiaurės rytus nuo Pilkalnio, 16 km į pietryčius nuo Lazdynų.
Istorija
dešinėje|miniatiūra|260px|Šarkabūdžių kaimo bendruomenė 1938 m. Minimi nuo 1625 m. Vadinti ir Plyniais (Plinen, Plienen). Istoriniai Šarkabūdžių pavadinimo rašybos variantai: Scharkabud, Scharckabuden, Scharkebuden, Scharkabuden. Kaip ir visas kraštas, nukentėjo nuo 1709–1710 m. maro: iš 12 prieš marą buvusių ūkių, 1719 m. tik trys buvo tebedirbami (vienas valstiečio lažininko, du valstiečių činšininkų). 1736 m. į kaimą atsikėlė penkios zalcburgiečių šeimos. 1785 m. buvo zalcburgiečių kolonijos kaimas su 7 ugniakurais, 1823 m. – 8 sodybų kolonija su 39 gyventojais. Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai, 1723–1818 m. – Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai ir 1874 m. įsteigtam Rudžių valsčiui. Tikintieji priklausė Pilkalnio evangelikų liuteronų parapijai.
Kaimo šiauriniu pakraščiu tekėjo Rėnikės arba Molupės upelis. Tarpukariu kaime buvo 6 vidutinio dydžio sodybos, gyventojai vertėsi žemės ūkiu, ūkiai buvo 27–85 ha dydžio. Kiekvienas ūkis turėjo po sklypą Paniabalio pelkėje kaimyniniame Švarplių kaime, kuriame ruošė durpes kurui. Vaikai lankė Švarplių mokyklą. Po Antrojo pasaulinio karo kaimas išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.
Tilvikai (Šakiai)
Tilvikai – kaimas Šakių rajono savivaldybėje, 14 km nuo Girėnų.
Finansinė rizika
Finansinė rizika – palūkanų normos, valiutos kurso, kredito, likvidumo ar kitokia rizika, kuri kyla iš įmonės turimo finansinio turto ar finansinių įsipareigojimų.
Virtuali dalelė
Virtuali dalelė – sąveiką tarp dalelių pernešantis kvantas kvantinėje lauko teorijoje.
Virtualus kvantas turi energiją, kurios vertė netenkintų energijos tvermės dėsnio, jei kvantas būtų realus. Tačiau sąveika gali įvykti ir tenkinti energijos tvermės dėsnį tokiu atveju, jei kvanto energijos (\Delta E) ir jo egzistavimo trukmės (\Delta t) sąryšis tenkina Heizenbergo neapibrėžtumo principą:
Savybės
Virtuali dalelė, kuri perneša jėgą, egzistuoja laiko tarpą, kurio vertė yra apribota Heizenbergo neapibrėžtumo principo. Kadangi niekas negali judėti greičiau nei šviesos greitis, tai virtuali dalelė privalo egzistuoti tol, kol sąveika nukeliauja tarp dviejų sąveikaujančių dalelių. Jeigu kvantinis laukas turi masę, tai minimali virtualios dalelės energijos vertė yra proporcinga tai masei, o kvanto egzistavimo trukmė yra atvirkščiai proporcinga tai masei, todėl jėgos veikimo atstumas yra ribotas. Jeigu kvantinis laukas neturi masės, tai jėgos veikimo atstumas nėra ribotas.
Yukawa jėga tarp protono ir neutrono yra trumpo veikimo nuotolio, nes ją perneša masyvus skaliarinis laukas, vėliau identifikuotas kaip pionas.
Silpnoji sąveika, kurią perneša masyvūs W ir Z bozonai, yra labai trumpo veikimo nuotolio.
Elektromagnetinė sąveika, kurią perneša bemasis fotonas, yra begalinio veikimo nuotolio.
Stiprioji sąveika, kurią perneša bemasiai gliuonai, yra labai trumpo veikimo nuotolio dėl kitos priežasties - spalvos izoliavimo.
Gravitacinė sąveika veikia begaliniu atstumu, nes ją perneša (hipotetiniai) bemasiai gravitonai.
Otto Preminger
Otas Liudvigas Premindžeris (arba Premingeris,, 1905 m. gruodžio 5 d. Vyžnycia, Austrija-Vengrija – 1986 m. balandžio 23 d. Niujorkas, JAV) – Austrijoje–Vengrijoje gimęs amerikiečių teatro ir kino režisierius, prodiuseris ir aktorius.
Biografija
O. Premindžeris gimė 1905 m. gruodžio 5 d. garsioje Vyžnycios žydų šeimoje. Jo tėvas, sėkmingas teisininkas, kurį laiką dirbo Austrijos–Vengrijos imperijos generaliniu prokuroru. O. Premindžeris, kaip ir jo tėvas, su broliu Ingvaldu (ateityje irgi tapusiu garsiu kino prodiuseriu) mokėsi teisės ir 1928 m. Vienos universitete gavo teisininko diplomą. Tuo metu jis ėmė domėtis teatru, Jozefštato teatre tapo aktoriumi ir režisieriaus Makso Reinhardto padėjėju. 1931 m. pastatė savo pirmąjį filmą „Didžioji meilė“ („Die große Liebe“).
1935 m. spalį, likus trejiems metams iki Austrijos prijungimo prie nacistinės Vokietijos, O. Premindžeris emigravo į JAV. Brodvėjuje pastatęs vieną spektaklį, 1936 m. O. Premindžeris sudarė sutartį su kino kompanija „20th Century Fox“. Kai sutartis su „Fox“ baigėsi, O. Premindžeriui iš kino kompanijų nepavyko gauti naujų pasiūlymų, ir keletą metų jis dirbo Brodvėjuje, kur sėkmingai pastatė dvi pjeses bei debiutavo kaip aktorius. Lygia greta beveik metus Jeilio universitete skaitė aktorystės ir režisūros paskaitas. 1942 m. O. Premindžeris debiutavo kine, filme „Žiurkių gaudytojas“ („The Pied Piper“) atlikęs nacių karininko vaidmenį.
Per savo 50 m. trukusią karjerą O. Premindžeris režisavo daugiau kaip 35 filmus. Dažnai statė nuaro filmus, režisavo tokias žinomas misterijas, kaip „Lora“ („Laura“, 1944) ir „Puolęs angelas“ („Fallen Angel“, 1945). 6-ajame ir 7-ajame dešimtmečiuose statė populiarių romanų ir sceninių darbų ekranizacijas. Kai kurie iš vėlyvesniųjų filmų peržengė cenzūros ribas, juose kalbama apie temas, kurios tuo metu Holivude laikytos tabu, pavyzdžiui, priklausomybė nuo narkotikų („Žmogus auksine ranka“ – „The Man with the Golden Arm“, 1955), išprievartavimas („Žmogžudystės anatomija“ – „Anatomy of a Murder“, 1959) ir homoseksualumas („Patarimas ir sutikimas“ – „Advise & Consent“, 1962). O. Premindžerio filmas „Žmogžudystės anatomija“, kaip geriausias filmas, buvo nominuotas „Oskarui“. Kaip šio filmo prodiuseris, jis laimėjo nominaciją. Du kartus nominuotas kaip geriausias režisierius – už filmus „Lora“ ir „Kardinolas“. O. Premindžeris 5-ajame Tarptautiniame Berlyno filmų festivalyje laimėjo „Bronzinio lokio“ apdovanojimą už filmą „Karmen Džons“ („Carmen Jones“, 1954).
P. Premindžeris buvo vedęs tris kartus, turėjo tris vaikus. Gyvenimo pabaigoje sirgo Alzheimerio liga. Sulaukęs 80-ies, 1986 m. savo namuose Manhatane mirė nuo plaučių vėžio. Palaikai buvo kremuoti, urna saugoma Vudlono (Woodlawn) kapinėse Bronkse.
Paolo Villaggio
Paolo Viladžijo (1932 m. gruodžio 30 d. – 2017 m. liepos 3 d.) buvo garsus italų komikas bei aktorius.
Ekspozicija (fotografija)
Ekspozicija turi būti tokio dydžio, kad tam tikro jautrumo šviesai jautri medžiaga gautų pakankamą šviesos kiekį, kuris reikalingas nuotraukai gauti. Tai kiekvieno vaizdo jutiklio (fotojuostos) techninė charakteristika. Kuo didesnis vaizdo jutiklio (fotojuostos) jautrumas šviesai (ISO 50/100/200/400/800/1600/3200), tuo trumpesnė ekspozicija. center|800px
Paolo Villaggio
Biografija
Paolo gimė Genujoje ir turėjo brolį dvynį Piero, kuris vėliau tapo Pisos universiteto dėstytoju. Jis mokėsi gimnazijoje, vėliau nesėkmingai mėgino studijuoti teisę. Paolo išbandė įvairias profesijas (padavėjo, ofiso darbuotojo, diktoriaus, konferansje), kas vėliau padėjo jam sukurti daugelį personažų. 1967 m. buvo pastebėtas jo gebėjimas prajuokinti žmones ir Paolo įsidarbino viename Romos kabaretų.
1968 m. jis debiutavo kine, o netrukus žurnalai „L‘espresso“ ir „L‘Europeo“ pradėjo spausdinti jo trumpus komiškus apsakymus apie nevykėlį buhalterį Hugo Fantocį. 1971 m. pasirodė knyga, į kurią buvo surinkti geriausi apsakymai ir kuri pelnė Paolo tarptautinį pripažinimą. Buvo nuspręsta Fantocio nuotykius perkelti į ekraną, o pagrindinį vaidmenį atliko pats Paolo. Viso buvo sukurta 10 filmų, populiarių ne tik Italijoje, bet ir centrinėje bei rytų Europoje, ypač buvusioje SSRS. Kartu su Fantociu, kitas panašus ir populiarus jo personažas buvo Džandomenikas Fračija, veikiantis 2 filmuose bei 1975 m. sukurtame TV seriale. Abu populiariausi jo sukurti personažai atspindėjo eilinį 7-ojo dešimtmečio italą: viduriniosios klasės, gyvenantį kukliai, važinėjantį mažu senu automobiliu, dirbantį neįdomų darbą be perspektyvos, kuriame būtinai yra griežtas viršininkas, karjeros siekiantis kolega ir koketiška ofiso darbuotoja. Negana to, jį nuolat persekioja nesėkmės. Būtent tokiais personažais rodydamas įvairias visuomenės ydas, aktorius ir sulaukė didelio populiarumo.
Sukūręs daugiau kaip 80 vaidmenų kine ir televizijoje, Paolo filmavosi ir tokių režisierių kaip Federico Fellini ar Lina Wertmüller juostose, vaidino teatre bei leido knygas. 2002 m. jis išleido autobiografiją „Vita, morte e miracoli di un pezzo di merda“, prieš tai teatre sukūręs spektaklį – monologą „Vargšo senio kliedesiai“. Aktorius taip pat priklausė radikalių socialistų partijai ir 1994 m. dalyvavo vietos rinkimuose Genujoje.
Nuo 1959 m. jis buvo susituokęs su Maura Albites, turėjo 2 vaikus. Aktorius mirė nuo diabeto komplikacijų, sulaukęs 84 metų.
Filmografija
right |thumb|140px right |thumb|140px right |thumb|140px right |thumb|140px right |thumb|140px right |thumb|140px right |thumb|140px right |thumb|140px
Liuksemburgo futbolo varžybos 2019–2020 m.
Liuksemburgo futbolo varžybos 2019–2020 m. prasidėjo 2019 m. rugpjūčio 3 d., buvo sustabdytas 2020 m. kovo 8 d. dėl kilusios COVID-19 pandemijos. Balandžio 28 d. buvo nutarta čempionatą nutraukti, ir paskelbti neįvykusiu. Čempiono titulas nebuvo suteiktas, nė viena komanda neiškrito iš National division, tačiau dvi komandos pakilo iš žemesnio lygmens sekančiame sezone. Kitame sezone iškrio 4 komandos, o ne 2 kaip įprasta.
s turnyras prasidėjo 2019 m. rugsėjo 4 d., ir turėjo baigtis 2020 m. gegužės mėn. Sužaidus aštunfinalius, dėl kilusios COVID-19 pandemijos taurės turnyras buvo nutrauktas, taurės nugalėtojas liko neišaiškintas.
Ąžuolinė kempinė
Ąžuolinė kempinė  (Phellinus robustus) – šiurkšteninių šeimai priklausantis parazitinis grybas. Parazituoja ąžuolus sukeldamas gelsvai baltąjį juostuotąjį ąžuolo branduolio puvinį, išplintantį ir periferinėje medienoje bei luobe, dėl ko gali susidaryti paprastos arba vėžinės žaizdos. Medžiai gali būti infekuoti per padarytas žaizdas. Lietuvoje dažnas.
Išvaizda
Vaisiakūniai 5-30 cm skersmens, iki 15 cm storio, gumbo, kanopos pavidalo, kartais šoninių kepurėlių pavidalo, šonu tvirtai priaugę prie substrato, beveik sumedėję, kieti, himenoforo paviršius gelsvai rudas, tabako arba tamsiai ochrinės spalvos su plačiomis rievėmis. Jaunų kepurėlių paviršius beveik lygus, apšepęs, smulkiai gumburiuotas, vėliau koncentriškai vagotas, plikas, pilkšvai rudas ir beveik juodas. Vamzdeliai daugiasluoksniai, 2-5 mm ilgio, visų sluoksnių storis iki 12 cm, truputį šviesesni negu trama. Trama iki 3 cm storio, sumedėjusi, kieta, dažniausiai neryškiai juostuota, gelsva, gelsvai arba rausvai ruda, pjūvyje šilkiško blizgesio. Bazidės buožiškos, 10-15 x 7-10 mikrometrų. Poros apskritos, 0,15-0,2 mm skersmens (viename millimetre vidutiniškai 5-6), labai mažos, gelsvai rudos arba tamsiai ochrinės. Sporos kiaušiniškos arba rutuliškos, lygiu storu apvalkalėliu, menkai nusmailėjusiu pagrindu, tarsi su snapeliu, 6 – 8 x 5,5 –7 mikrometrų, gelsvos.
Medienos pažeidimai
Puvinio pažeista mediena tampa ruda, vėlesnėse puvimo stadijose tarp pažeistos ir sveikos medienos sluoksnių dėl susitelkusios rudos spalvos grybienos atsiranda plonų vingiuotų tamsios spalvos linijų.
Literatūroje aprašyta keletas ąžuolinės kempinės formų ir 1 varietetas, kurie skiriasi daugiausia pagal tai, ant kokio medžio ar krūmo auga.
Danijos lietuvių bendrija
Danijos lietuvių bendruomenė − Danijoje gyvenančius lietuvius vienijanti organizacija.
Organizacija įkurta 1997 m. tuometės Lietuvos konsulės Danijoje S. Vaitekienės iniciatyva. Priklauso Pasaulio lietuvių bendruomenei, dalyvauja jos renginiuose.
Bendruomenė kartu švenčia religines, lietuvių tautines ir valstybės šventes, organizuoja išvykas, labdaringus projektus, organizuoja šeštadienines mokyklas lietuvių vaikams.
2002 m. organizacijai priklausė 50 narių. Bendrijai nuo 2018 m. pirmininkauja Inga Merkytė.
Tilvikai (Širvintos)
Tilvikai – kaimas Širvintų rajono savivaldybėje, 3 km nuo Gelvonų.
Manipuliacija
Manipuliacija – bet koks veiksmas, kuriuo vienas asmuo siekia priversti kitą asmenį savo noru padaryti tai, ko nori pirmasis, ir ko manipuliuojamasis, žinodamas visas aplinkybes, pats savo noru nedarytų. Kad manipuliacija būtų įmanoma, turi egzistuoti ryšys, kurio negalima lengvai atsisakyti, ir kažkas, kas branginama ir ko bijoma netekti arba dėl ko kovojama. Tad manipuliacijos dažniausiai vyksta tarp asmenų, kurie tarpusavyje susiję ir vieni kitiems esti kuo nors svarbūs (pvz., tarp tėvų ir vaikų, brolių ir seserų, tarp sutuoktinių, kolegų, viršininkų ir samdomų darbuotojų, draugų ar kaimynų).
Manipuliacijos priemonės vadinamos gudrybėmis. Tai gali būti priešininko suerzinimas, asmeniui jautrios vietos užgavimas, pseudomokslinės kalbos, sudėtingų terminų vartojimas, nuoroda į aukštesnio rango valdininkus ar įžymybes, priešininko teiginių sumenkinimas, užuominos, visos teisybės nesakymas, faktų, informacijos iškraipymas, melavimas, sukčiavimas ir kita. Paprastai manipuliacija norima ką nors paveikti, valdyti, gauti naudos sau ar kitam asmeniui, grupei, organizacijai, institucijai. Tačiau manipuliuojant nebūtinai norima kažkam pakenkti ar kažkuo pasinaudoti. Kartais galima manipuliuoti siekiant gero, pavyzdžiui, atpratinti vaiką nuo jam pakenkti galinčių norų pildymo ar visuomėje taikant žalingų įpročių prevenciją.
Anaro pilis
thumb|Anaro pilis
Anaro pilis – Sasanidų dinastijos laikų pilis, esanti Anare, Kermano provincijoje (Iranas). Plotas siekia 11 179 m², esama 8 bokštų. Anaro pilis pastatyta valdant Sasanidams, o Safavidų dinastijos laikais ji restauruota ir vėl pradėta naudoti.
Akademijos tvenkinys
Akademijos tvenkinys – tvenkinys Kėdainių rajone, Dotnuvos seniūnijoje, Dotnuvėlės upės slėnyje. Susidaręs ties Vainotiškiais, 1968 m. patvenkus upės vagą (23,6 km nuo upės žiočių ). Ilgis iš šiaurės vakarų į pietryčius 3,36 km, plotis iki 0,19 km. Yra 2 mažos salelės. Altitudė 66,2 m. Krantai aukštoki, ypač šiaurvakarinėje dalyje, daugiausia apaugę medžiais. Aplinkui plyti dirbami laukai. Tvenkinio šiaurinį trečdalį skersai kerta kelias, rytine pakrante eina kelias. Vakarinėje tvenkinio pakrantėje įsikūrę Vainotiškiai, Siponiai, rytinėje – Akademija, Bokštai.
thumb|left|240px|Tvenkinys netoli [[Bokštai (Kėdainiai)|Bokštų]]
Anaro pilis
2011 m. vasario 6 d. Anaro pilis įtraukta į Irano nacionalinio paveldo vietų sąrašą.
Pragaras (2016 filmas)
Pragaras – 2016 m. sukurta drama, Venecijos kino festivalyje nominuota Auksiniam liūtui.
Turinys
Filmo veiksmas vyksta atvirkščiai, nuo pabaigos.
Laukinių Vakarų laikai. Nebylė mergina Liza gyvena kartu su vyresnio amžiaus vyru, dukterimi ir vyro sūnumi. Ji žinoma apylinkėse pribuvėja, tačiau kartą komplikuoto gimdymo metu Liza nužudo kūdikį, kad išgyventų šio motina, nors pastaroji nedavė tokio sutikimo. Miestelio pastorius pradeda Lizos persekiojimą ir galiausiai mergina priversta bėgti. Palaipsniui atskleidžiama visa istorija apie tai, ką Lizai teko iškęsti iki tol, kaip ji tapo nebyle ir kodėl pastorius ją persekioja jau daugybę metų...
Žydaviškis (Marijampolė)
Žydaviškis – buvęs kaimas Marijampolės savivaldybėje, 10 km nuo Purviniškės.
Timinciškė
Timinciškė – kaimas Kazlų Rūdos savivaldybėje, 5 km į pietus nuo Bagotosios, 2,5 km į šiaurės rytus nuo Antanavo, šalia Kauno–Kybartų geležinkelio ruožo.
Tiskūnų tvenkinys
Tiskūnų tvenkinys – tvenkinys Kėdainių rajone, Vilainių seniūnijoje, Tiskūnų kaime. Yra Žalesio (Nevėžio intakas) upės slėnyje. Susidaręs patvenkus upę 2,6 km nuo jos žiočių. Ilgis iš šiaurės į pietus 0,35 km, plotis iki 0,09 km. Centrinėje dalyje yra 1,5 a salelė, su abiem krantais sujungta tilteliu. Altitudė 41,3 m. Krantai žemi, vakarinis ir šiaurinis krantai apaugę medžiais. Pasroviui iškart telkšo 0,17 ha tvenkinukas.
Voltižiravimas
thumb
Voltižiravimas – žirgų sporto ir cirko rūšis. Tai gimnastikos pratimai ant šuoliuojančio žirgo, pavyzdžiui užšokimas ant žirgo, nušokimas nuo jo, peršokimas per jį, jojimas stačiomis. Šiuos triukus atliekantis artistas vadinamas voltižieriumi.
Istorija
Manoma kad voltižiravimo ištakos siekia Senovės Romą.
1920 m. voltižiravimas vyko 1920 m. vasaros olimpinėse žaidynėse.
Abisalė
Abisalė ( – bedugnė) – jūrų ir vandenynų didžiausių gylių sritis, kurios gylis daugiau negu 2000 metrų. Abisalėje vanduo neapšviestas, beveik nejuda, žemos temperatūros (1–2 °C), pastovaus druskingumo (34,7–34,9‰) ir tankio. Gruntą daugiausia sudaro mineralinės arba organinės kilmės dumblas. Gyvūnai dėl nuolatinės tamsos yra akli arba labai didelėmis akimis; daugelis turi fotoforus.
Adleris (Sočis)
Adleris  – kurortas Rusijoje, Krasnodaro krašte, Juodosios jūros pakrantėje prie Mzymtos upės žiočių; įeina į Sočio miesto sudėtį. Rajono centras. Yra didelis geležinkelių mazgas, Sočio (Adlerio) tarptautinis oro uostas, Sočio Imeretijos jūrų uostas. Adleryje stovi 3 Rusijos stačiatikių ir viena armėnų cerkvė. Taip pat čia įsikūręs Sočio olimpinis parkas, pramogų parkas, dendrologinis parkas, miesto muziejus. Adleris pagal jūros pakrantę nusidriekęs 17 km ir yra vienas svarbiausių Rusijos kurortų.
Istorija
1837 m. Mzymtos žiotyse pastatyta Šv. Dvasios tvirtovė – vienas iš daugelio Rusijos Juodosios jūros įtvirtinimų. Netoliese buvo abchazų gyvenvietė Liešas (Лиеш), žinoma iš genujiečių šaltinių (kaip Layso). Vietovė priklausė abchazų Arebdų klanui ir prekiavo su Turkija. Turkai vietą vadino Artlar – nuo to ir kilo Adlerio pavadinimas.
1910 m. įkurtas dendrologinis parkas. 1927 m. sudaryta Adlerio gyvenvietė. 1961 m. Adleris įjungtas į Sočio miestą.
Boom Boom Pow
„Boom Boom Pow“ – pirmasis singlas iš amerikiečių hiphopo grupės „Black Eyed Peas“ penktojo albumo „The E.N.D.“. Dainoje yra panaudoti auto-tune vokalai, ir daina yra hihopo, šokių muzikos ir electro-hop mišinys.